## Odluka o izmjenama i dopunama Odluke o osnivanju Povjerenstva za poticanje alternativnog i izvansudskog rješavanja sporova u građanskopravnim predmetima u kojima je jedna od stranaka u sporu Republika Hrvatska

### NN 9/2014 (24.1.2014.), Odluka o izmjenama i dopunama Odluke o osnivanju Povjerenstva za poticanje alternativnog i izvansudskog rješavanja sporova u građanskopravnim predmetima u kojima je jedna od stranaka u sporu Republika Hrvatska

VLADA REPUBLIKE HRVATSKE

150

Na temelju članka 29. stavaka 1. i 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 23. siječnja 2014. donijela

ODLUKU

O IZMJENAMA I DOPUNAMA ODLUKE O OSNIVANJU POVJERENSTVA ZA POTICANJE ALTERNATIVNOG I IZVANSUDSKOG RJEŠAVANJA SPOROVA U GRAĐANSKOPRAVNIM PREDMETIMA U KOJIMA JE JEDNA OD STRANAKA U SPORU REPUBLIKA HRVATSKA

I.

U Odluci o osnivanju Povjerenstva za poticanje alternativnog i izvansudskog rješavanja sporova u građanskopravnim predmetima u kojima je jedna od stranaka u sporu Republika Hrvatska (»Narodne novine«, broj 69/2012) naziv Odluke mijenja se i glasi:

»Odluka o osnivanju Povjerenstva za poticanje alternativnog i izvansudskog rješavanja sporova«.

II.

U točki I. riječi: »alternativno i izvansudsko rješavanje sporova u građanskopravnim predmetima u kojima je jedna od stranaka u sporu Republika Hrvatska« zamjenjuju se riječima: »za poticanje alternativnog i izvansudskog rješavanja sporova«.

III.

Točka II. mijenja se i glasi:

»Povjerenstvo se sastoji od tri člana. Članovi Povjerenstva imaju svoje zamjenike.

Ako je jedna od stranaka u sporu Republika Hrvatska, članovi Povjerenstva su:

– predstavnik Ministarstva pravosuđa, kao stalni član,

– predstavnik Ministarstva financija, kao stalni član, i

– predstavnik tijela državne uprave iz čijeg djelokruga rada je nastao sporni odnos, kao promjenjivi član.

Ako je jedna od stranaka u sporu pravna osoba čiji je jedini osnivač ili član Republika Hrvatska, odnosno imatelj udjela u pretežitom dijelu, članovi Povjerenstva su:

– predstavnik Ministarstva pravosuđa, kao stalni član,

– predstavnik pravne osobe čiji je jedini osnivač ili član odnosno imatelj udjela u pretežitom dijelu Republika Hrvatska, kao promjenjivi član, i

– predstavnik tijela državne uprave ili pravne osobe s javnim ovlastima koje su osnovane posebnim zakonima u čijem su djelokrugu poslovi koji se odnose na djelatnost pravne osobe čiji je jedini osnivač ili član odnosno imatelj udjela u pretežitom dijelu Republika Hrvatska koja je stranka u sporu, kao promjenjivi član.

Članove Povjerenstva i njihove zamjenike imenuju čelnici tijela državne uprave, odnosno tijela ovlaštena za zastupanje pravne osobe čiji je jedini osnivač ili član odnosno imatelj udjela u pretežitom dijelu Republika Hrvatska.

Predstavnik Ministarstva pravosuđa, kao stalni član Povjerenstva i njegov zamjenik moraju imati položen pravosudni ispit.

Povjerenstvo djeluje pri Ministarstvu pravosuđa.

Povjerenstvo postupa po pravilima iz Protokola o radu Povjerenstva za poticanje alternativnog i izvansudskog rješavanja sporova koji je sastavni dio ove Odluke.

Stručne poslove za rad Povjerenstva obavlja Ministarstvo pravosuđa. Administrativne poslove za Povjerenstvo obavlja tajnik povjerenstva, kojeg određuje ministar pravosuđa i koji je državni službenik tog Ministarstva. Tajnik Povjerenstva sudjeluje na sjednicama Povjerenstva, ali bez prava odlučivanja.

Članovi Povjerenstva i njihovi zamjenici za rad u Povjerenstvu nemaju pravo na naknadu.«.

IV.

U točki III. stavku 1. riječ: »financija« zamjenjuje se riječju: »pravosuđa«.

U stavku 3. iza riječi: »imovinom« dodaju se riječi: »ako je jedna od stranaka u sporu Republika Hrvatska«.

V.

Iza točke VI. dodaje se točka VI.a koja glasi:

»Nakon razmatranja predmeta u kojemu je jedna od stranaka u sporu pravna osoba čiji je jedini osnivač ili član odnosno imatelj udjela u pretežitom dijelu Republika Hrvatska, Povjerenstvo može dati:

1. ako je vrijednost predmeta spora do uključivo 1.000.000,00 kuna

– preporuku pravnoj osobi čiji je jedini osnivač ili član odnosno imatelj udjela u pretežitom dijelu Republika Hrvatska o načinu rješavanja spora,

– preporuku pravnoj osobi čiji je jedini osnivač ili član odnosno imatelj udjela u pretežitom dijelu Republika Hrvatska za poduzimanje mjera kojima će se otkloniti uzroci nastanka spornog odnosa;

2. ako je vrijednost predmeta spora veća od 1.000.000,00 kuna

– prijedlog Vladi Republike Hrvatske za davanje preporuke pravnoj osobi čiji je jedini osnivač ili član odnosno imatelj udjela u pretežitom dijelu Republika Hrvatska o načinu rješavanja spora.

Pravna osoba čiji je jedini osnivač ili član odnosno imatelj udjela u pretežitom dijelu Republika Hrvatska koja je stranka u sporu će, u roku od mjesec dana, izvijestiti Povjerenstvo odnosno Vladu Republike Hrvatske o poduzetim mjerama po preporuci.«.

VI.

U točki VII. dodaje se stavak 3. koji glasi:

»Stavak 2. ove točke na odgovarajući način primjenjuje se i na pravne osobe čiji je jedini osnivač ili član odnosno imatelj udjela u pretežitom dijelu Republika Hrvatska koje su stranke u sporu.«.

VII.

Iza točke VII. dodaje se točka VII.a koja glasi:

»Ministar pravosuđa dužan je podnijeti Vladi Republike Hrvatske godišnje izvješće o radu Povjerenstva, najkasnije do 31. siječnja za prethodnu godinu.«.

VIII.

U nazivu Protokola riječi: »u građanskopravnim predmetima u kojima je jedna od stranaka u sporu Republika Hrvatska« brišu se.

IX.

U točki I. Protokola riječi: »u građanskopravnim predmetima u kojima je jedna od stranaka u sporu Republika Hrvatska« brišu se.

X.

U točki II. stavku 2. Protokola iza riječi: »imovinom« dodaju se riječi: »ako je jedna od stranaka u sporu Republika Hrvatska«.

U stavku 5. dodaje se rečenica koja glasi:

»Zapisnik sa sjednice Povjerenstva potpisuje predsjednik Povjerenstva.«.

XI.

U točki III. Protokola stavak 1. mijenja se i glasi:

»Prijedlog za razmatranje spora Povjerenstvu može podnijeti:

– tijelo državne uprave iz čijeg djelokruga proizlazi spor,

– državno odvjetništvo,

– stranka koja je u sporu s Republikom Hrvatskom,

– pravna osoba čiji je jedini osnivač ili član odnosno imatelj udjela u pretežitom dijelu Republika Hrvatska koja je stranka u sporu, ili

– tijelo državne uprave ili pravna osoba s javnim ovlastima koje su osnovane posebnim zakonima u čijem su djelokrugu poslovi koji se odnose na djelatnost pravne osobe čiji je jedini osnivač ili član odnosno imatelj udjela u pretežitom dijelu Republika Hrvatska koja je stranka u sporu.«.

Iza stavka 3. dodaje se novi stavak 4. koji glasi:

»Ako je prijedlog za razmatranje spora podnijela stranka koja je u sporu s Republikom Hrvatskom, u pripremi sjednice Povjerenstva zatražit će se izvješće tijela državne uprave iz čijeg djelokruga proizlazi spor i izvješće državnog odvjetništva.«.

Dosadašnji stavci 4. i 5. postaju stavci 5. i 6.

XII.

U točki IV. stavku 2. Protokola riječi: »razmatranja konkretnog spora« zamjenjuju se riječima: »razmatranja spora u kojem je jedna od stranaka u sporu Republika Hrvatska«.

Iza stavka 2. dodaje se novi stavak 3. koji glasi:

»Povjerenstvo nakon razmatranja spora u kojemu je jedna od stranaka u sporu pravna osoba čiji je jedini osnivač ili član odnosno imatelj udjela u pretežitom dijelu Republika Hrvatska može donijeti:

1. ako je vrijednost predmeta spora do uključivo 1.000.000,00 kuna

– preporuku pravnoj osobi čiji je jedini osnivač ili član odnosno imatelj udjela u pretežitom dijelu Republika Hrvatska o načinu rješavanja spora,

– preporuku pravnoj osobi čiji je jedini osnivač ili član odnosno imatelj udjela u pretežitom dijelu Republika Hrvatska za poduzimanje mjera kojima će se otkloniti uzroci nastanka spornog odnosa;

2. ako je vrijednost predmeta spora veća od 1.000.000,00 kuna

– prijedlog Vladi Republike Hrvatske za davanje preporuke pravnoj osobi čiji je jedini osnivač ili član odnosno imatelj udjela u pretežitom dijelu Republika Hrvatska o načinu rješavanja spora.«.

U dosadašnjem stavku 3. koji postaje stavak 4. druga rečenica mijenja se i glasi:

»Zapisnik sa sjednice Povjerenstva dostavlja se svim članovima Povjerenstva i nadležnom državnom odvjetništvu koje zastupa Republiku Hrvatsku u sporu razmatranom na sjednici.«.

Dosadašnji stavak 4. koji postaje stavak 5. mijenja se i glasi:

»Povjerenstvo zaključkom odlučuje o pitanjima postupka.«.

XIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/13

Urbroj: 50301-09/09-14-4

Zagreb, 23. siječnja 2014.

Predsjednik

Zoran Milanović, v. r.

Odluka, NN 9/2014-150